Han meldte seg i 1920 til den røde hær der han utdannet seg til artillerioffiser. Han var innom flere sovjetiske militære høyskoler, og deltok i vinterkrigen mot Finland som senior-artillerioffiser. Under den andre verdenskrig ledet han en hær i november 1941 under slaget om Moskva. Han ledet fronten i Leningrad fra april 1942 til slutten av krigen. Han ble forfremmet til marskalk av Sovjetunionen i 1944, og han ble tildelt tittelen Helt av Sovjetunionen og mange andre utmerkelser.